Alícia Izquierdo anuncia una revolució en la gestió energètica de Gandia
17 setembre 2024

## Alícia Izquierdo anuncia una revolució en la gestió energètica de Gandia17 setembre 2024Última actualització: 17 setembre 2024

![](../gestion/img/5088944dd2e7f70942154b1e00ecb02e1cc1aa952462de2ac839c282c3f9e1c0.JPG)  
  

La **primera tinenta d’Alcaldia i regidora de Medi Ambient, Sostenibilitat i Emergència climàtica, Alícia Izquierdo**, ha anunciat aquest matí la finalització de la primera fase de l’ambiciós Pla estratègic energètic i de reducció d'emissió de CO2 i que converteix Gandia en una de les primeres ciutats valencianes pel que fa a la proporció de destinació econòmica dels pressupostos per a inversions en projectes com aquest.

Així, ja ha finalitzat la instal·lació de plaques fotovoltaiques en **11 edificis públics** repartits per la ciutat, que seran productors d’energia solar, amb una inversió municipal de 718.802 € repartit en 6 lots, amb una injecció mitjana per lot de 120 mil €. La major instal·lació s’ha realitzat en el CEE Enric Valor amb 224 mòduls.

Amb aquestes 11 instal·lacions s’aconsegueix ja un estalvi de consum anual de 426.420,57 kWh; una rebaixa en la factura de 63.928,54 € i una reducció de tones de CO2 de 99,35 tCO2.

Els edificis on s’ha actuat són: 7 a Gandia (Ceip Botànic, Ceip Roís de Corella i CEE Enric Valor; Policia local; Poliesportiu i centres socials del Raval i Corea). I altres 4 al Grau i la Platja.

  
_«Són unes xifres espectaculars; ja ho vam fer amb el subministrament de l’aigua, amb l’enllumenat públic i ara també amb l’energia dels edificis públics. Estem donant una passa important per al compliment dels objectius marcats pel Pacte europeu d’Alcaldies pel Clima i l’Energia (PACE), al qual estem adherits Gandia, que estableix plans d'acció que materialitzen el compromís de l'administració local de reduir emissions de gasos d'efecte d'hivernacle, d'augmentar la producció d'energia a partir de fonts renovables i d'augmentar l'eficiència energètica al municipi. Es tracta de prendre mesures per a anticipar-se als efectes inevitables del canvi climàtic»_.

Izquierdo ha recordat que la inversió realitzada per l’Ajuntament es podria recuperar en un període de 6 anys, tenint en compte que la vida útil de les plaques és de 20-25 anys.

  
**Segona fase**

Com a novetat, altres **26 edificis públics** es beneficiaran també de l’autoconsum i estalvi energètic: A Gandia (Ceip’s Martorell, Sant Francesc de Borja, Cervantes, Mondúver-Escoleta de Santa Anna; l’Escola de Música; el Museu Arqueològic; el Centre cívic Roís de Corella; la Piscina de Beniopa; Escoleta de Corea; Poliesportiu del Raval; UV – Centre internacional de Gandia; Centre Salut (C/ la Delicà de Gandia); annex barracots; aparcaments del Centre Històric i del Prado; edific Mercat municipal; Urbalab; Ajuntament; Biblioteca central; Teatre Serrano; Casa de la Marquesa), a la Platja i el Grau (Piscina del Grau; Cdt/Aula Natura; Escoleta infantil Grau i Oficines Ajuntament Grau).

_«Bàsicament, l’energia solar del dia generada per l’edifici productor (amb plaques) es reparteix entre els edificis beneficiaris per a l’autoconsum. El sobrant es vendrà»_.

En total, 37 edificis públics se’n beneficien. I es sumen a les ja instal·lades i finançades a través dels fons europeus Next Generation a les casetes municipals de la Plaça Tirant i l’Urbalab. I la nova del Pavelló poliesportiu. Cal recordar també, que l’Auntament de Gandia va rebre també una subvenció de l'àrea de Medi Ambient de la Diputació de València, per import de 17.885,51 €, equivalent al 85% de 21.041,78 € destinats al projecte d'energia fotovoltaica, 36 panells solars, per a autoconsum a la coberta de l'Edifici Tossal de 16,56 kWp. El projecte subvencionat permetrà estalviar aproximadament 4.900 € anuals de la factura elèctrica.

_«Si a estes 11 instal·lacions sumem les 4 ja existents, aconseguim un estalvi de consum de 721.735,10 kWh; un estalvi econòmic anual en la factura: 108.201,79 € i una reducció de tones de CO2: 168,16 tCO2»_.

  
**Tercera Fase**

En aquesta primera actuació també es va contemplar una partida de 75.000 euros per al manteniment, el control i la monitorització durant dos anys. _«Això ens permetrà en una tercera fase tindre dades reals de l’estalvi i la reducció d’emissions. A partir de la informació recollida es poden fer polítiques i estratègies (d’estalvi i reducció) individuals per a cadascú dels edificis... Canviar finestres, aparell d’aire condicionat que en fan un mal ús... Una fase final serà la conscienciació de les treballadores dels edificis municipals (que apaguen els llums i l’aire quan no estiguen, etc...)»_, ha conclòs la primera tinenta d’alcaldia.

[Twittear](https://twitter.com/share)